Vantshwa vo tala va lahlekeriwa hi titalenta ta vona hikwalaho ko yengiwa hi swidzidziharisi. Hlawula munhu un'we wa ndhuma loyi a a tlanga bolo kumbe munhu loyi a a ri xiyimbeleri kutani u hi rungulela leswi nga n'wi humelela.
Wena a wu ri munhu loyi a a karhata swinene, kambe sweswi u hundzukile. Hlamusela leswi a wu hanyisa xiswona u tlhela u kombisa swivangelo leswi nga endla leswaku u cinca mahanyelo ya wena.
Kombisa nkoka wa mitanga leyi hlayisaka swilo swo fana ni leswi vonakaka eka xifaniso lexi nga laha hansi.
Vanhu vo tala lava nga hlawuriwa ku va eka swiyimo swa vurhangeri eka timhaka ta swa tipolitiki a va ha tirheli tiko, kambe va tirhela makhwiri ni mindyangu ya vona ntsena. Kanela mhaka leyi u karhi u seketela hi swikombiso leswi khorwisaka.
Mafu lama vangiwaka hi Xitsongwatsongwana xa Nkayivetansawuto (XNN) (HIV) ya nga hunguteka hi ku tikhoma kahle. Kaneta kumbe u seketela mhaka leyi.
Leswi tiko ra hina ri nga ta vuyeriwa hi swona hi lembe ra 2010.
Ku na nhloko ya xikolo leyi lumbetiwaka hi ku xanisa vana va xikolo hi timhaka ta swa le masangwini. Wena tanihi muteki wa mahungu, tsala inthavhiyu leyi u nga yi endla ni muhehliwa ku kuma vuxokoxoko bya mhaka leyi.
Exiticini xa maphorisa xa le mugangeni wa ka n'wina, va lava ku thola maphorisa. Tsala papila ra vutitivisi/vutihlavuteri (CV) leri u nga ta ri rhumela.
Makwenu u lovile. Tsala matimu ya yena lama nga ta hlayiwa hi siku leri a nga ta lahliwa ha rona.
Mikarhi yo tala loko vanhu va ri eka tindhawu to fana ni leti kombisiweke eka xifaniso lexi nga laha hansi, va wela eka tinghozi to hambanahambana. Longoloxa switsundzuxo swa nhungu leswi nga pfunetaka ku hunguta tinghozi leti.
Boxa timhaka leti u kunguhateke ku ti nghenisa eka dayari ya wena eka ntlhanu wa masiku lama landzelaka.
Hahani wa wena u hetile vhiki a nga vonaki ekaya. Tivisa mhaka leyi eka xiyenge xa "Ndzi laviseni" eka rhadiyo ya Munghana Lonene.